《宿屈家渡》
清代·钱界

灵均久逐江波逝，此地犹传古渡名。众壑分流归一水，悲笳无次逼三更。

半生劳役老将至，千载怀人心未平。莫问高阳旧行迹，梦中风露采芳蘅。

作者简介：浙江海盐人，字主恒，号晓村。钱纶光子。诸生。雍正七年，举授醴泉知县，迁施南府同知，有惠政。见倪云林所绘细竹怪石，爱而习之。亦工写生。